Used 2007 BMW 3-Series 328xi for Sale in Milwaukee WI 53224 Brown Deer Sales
VIN #: WBAVC73507KP31228 497N02021 - Xerox 497N02021 printer- en scannerkit nu € 72,00
» Xerox 497N02021 printer- en scannerkit
Xerox 497N02021 printer- en scannerkit
Xerox 497N02021 printer- en scannerkit (497N02021)
EAN: 0785414116287 Beschikbaarheid: Niet op voorraad
Scanner maintenance kit - for DocuMate 5445, 5460
Xerox 497N02021. Compatibele producten: DocuMate 5445, 5460Xerox maintenance items are designed to keep your Xerox equipment operating efficiently and delivering the best quality. ’n Verenigde broederskap — Wagtoring AANLYN BIBLIOTEEK
od hfst. 16 bl. 150-155
AANPASSINGS IN DENKWYSE
BEWAAR ONS INTERNASIONALE EENHEID
WEES BESORG OOR MEKAAR
AFGESONDER OM JEHOVAH SE WIL TE DOEN
Die nuwe wêreld se fondament reeds in wording
JEHOVAH GOD het ongeveer 1 500 jaar lank met die nasie Israel as sy naamvolk gehandel. Toe het Jehovah “sy aandag op die nasies gerig . . . om uit hulle ’n volk vir sy naam te neem” (Hand. 15:14). Die volk vir Jehovah se naam sou sy getuies wees, verenig in denke en dade ongeag waar hulle op die aarde woon. Hoe sou hierdie volk vir God se naam in eenheid versamel word? Deur die uitvoering van Jesus se opdrag aan sy volgelinge: “Gaan dus en maak dissipels van mense van al die nasies, en doop hulle in die naam van die Vader en van die Seun en van die heilige gees, en leer hulle om alles te onderhou wat ek julle beveel het.”—Matt. 28:19, 20.
Jy is deel van ’n verenigde, wêreldwye broederskap van Christene, wat nie toelaat dat hulle verdeel word omdat hulle aan verskillende nasies, stamme of ekonomiese klasse behoort nie
2 Deur jou aan Jehovah toe te wy en te laat doop, het jy ’n dissipel van Jesus Christus geword. Jy is deel van ’n verenigde, wêreldwye broederskap van Christene, wat nie toelaat dat hulle verdeel word omdat hulle aan verskillende nasies, stamme of ekonomiese klasse behoort nie (Ps. 133:1). Gevolglik het jy jou Christenmetgeselle in die gemeente lief en respekteer jy hulle. Jy sou party van hulle dalk voorheen vermy het weens verskille in ras, nasionaliteit of opvoeding. Jy geniet ’n band van broederliefde met hulle wat baie sterker is as enige ander verhouding, hetsy dit ’n sosiale, godsdienstige of familieverhouding is.—Mark. 10:29, 30; Kol. 3:14; 1 Pet. 1:22.
3 As party sukkel om ontslae te raak van rasse-, politieke, sosiale of ander diepgewortelde vooroordele, kan hulle aan die vroeë Joodse Christene dink, wat ontslae moes raak van die vooroordele wat die Jode teen mense van alle ander nasies gehad het. Toe Petrus die opdrag ontvang het om na die huis van die Romeinse hoofman Kornelius te gaan, het Jehovah Petrus liefdevol vir die toewysing voorberei.—Hand. hfst. 10.
4 In ’n visioen is daar vir Petrus gesê om sekere diere te slag en te eet. Hierdie diere was vir Jode seremonieel onrein. Toe Petrus beswaar maak, het ’n stem uit die hemel vir hom gesê: “Hou op om die dinge wat God gereinig het, verontreinig te noem” (Hand. 10:15). Petrus het ’n boodskap van God nodig gehad sodat hy sy verstand kon voorberei vir die toewysing om ’n man van die nasies te gaan besoek. Terwyl Petrus Jehovah se opdrag uitgevoer het, het hy vir die mense wat in Kornelius se huis bymekaargekom het, gesê: “Julle weet goed hoe ongeoorloof dit vir ’n Jood is om by iemand van ’n ander ras aan te sluit of hom te nader; en tog het God vir my gewys dat ek geen mens verontreinig of onrein moet noem nie. Gevolglik het ek dan sonder beswaar gekom toe ek gehaal is” (Hand. 10:28, 29). Daarna het Petrus ’n bewys gesien dat Jehovah Kornelius en sy huisgenote goedgekeur het.
5 Dit het nederigheid geverg van Saulus van Tarsus, ’n hooggeleerde Fariseër, om te assosieer met mense wat voorheen vir hom sosiaal onaanvaarbaar was. Hy moes hom selfs aan hulle leiding onderwerp (Hand. 4:13; Gal. 1:13-20; Fil. 3:4-11). Ons kan ons net voorstel watter aanpassings mense soos Sergius Paulus, Dionisius, Damaris, Filemon, Onesimus en ander in hulle denkwyse moes aanbring toe hulle die goeie nuus aangeneem en dissipels van Jesus Christus geword het.—Hand. 13:6-12; 17:22, 33, 34; Filem. 8-20.
6 Die liefde van die broers en susters in die gemeente het ongetwyfeld gehelp om jou tot Jehovah en sy organisasie aan te trek. Jy het die duidelike bewys gesien van liefde wat ware dissipels van Jesus Christus kenmerk. Hy het daarvan gepraat toe hy gesê het: “Ek gee julle ’n nuwe gebod, dat julle mekaar moet liefhê; net soos ek julle liefgehad het, moet julle ook mekaar liefhê. Hieraan sal almal weet dat julle my dissipels is, as julle liefde onder mekaar het” (Joh. 13:34, 35). En jy het Jehovah en sy organisasie selfs meer begin waardeer toe jy besef het dat die liefde in die gemeente bloot ’n weerspieëling is van die liefde wat in die wêreldwye gemeenskap van Jehovah se volk bestaan. Jy sien die vervulling van die Bybelprofesie dat mense in die laaste dae versamel sou word om Jehovah in vrede en eenheid te aanbid.—Miga 4:1-5.
7 Wie sou ooit kon dink dat dit moontlik is om mense “uit alle nasies en stamme en volke en tale” te verenig in ’n wêreld waar daar soveel verdelende faktore bestaan? (Op. 7:9). Dink aan die verskille tussen moderne stadsbewoners en mense wat volgens ou stamgebruike lewe. Kyk na die godsdiensverdeeldheid tussen mense van dieselfde ras en nasionaliteit. Nasionalisme veroorsaak dat mense polities meer verdeeld is as ooit tevore. Daar is ook ekonomiese verskille sowel as talle ander verdelende faktore. Die feit dat mense uit alle nasies, tale, groepe en klasse deur ’n onvernietigbare band van liefde en vrede verenig word, is dus ’n wonderwerk wat net deur die almagtige God verrig kan word.—Sag. 4:6.
8 Maar hierdie eenheid is ’n werklikheid, en toe jy ’n toegewyde, gedoopte Getuie van Jehovah geword het, het jy deel daarvan geword. Aangesien jy by hierdie eenheid baat vind, het jy die verantwoordelikheid om dit te help bewaar. Jy kan dit doen deur op die apostel Paulus se woorde in Galasiërs 6:10 ag te slaan: “Solank ons die geleentheid het, laat ons dan aan almal goed doen, maar veral aan dié wat in die geloof aan ons verwant is.” Ons volg ook die raad dat ons “niks uit twisgierigheid of uit egotisme doen nie, maar met ootmoed die ander hoër as onsself ag, terwyl ons nie uit persoonlike belangstelling ’n oog op net ons eie sake hou nie, maar ook uit persoonlike belangstelling op dié van die ander” (Fil. 2:3, 4). As ons voortdurend daaraan werk om ons broers en susters te beskou soos Jehovah hulle beskou en nie volgens wat hulle uiterlik is nie, sal ons ’n vreedsame en gelukkige verhouding met hulle geniet.—Ef. 4:23, 24.
9 Soos die apostel Paulus geïllustreer het, is die gemeente nie verdeeld nie; hulle gee eerder om vir mekaar (1 Kor. 12:14-26). Wat party lede van die organisasie raak, raak God se hele volk. Groot afstande skei ons dalk van party in ons wêreldwye broederskap, maar ons is nie minder besorg oor hulle welsyn nie. As party van ons broers vervolg word, is die res van ons baie bekommerd. As party behoeftig is of die slagoffers van ’n ramp of ’n oorlog of onluste geword het, doen die ander alles in hulle vermoë om geestelike sowel as materiële hulp te gee.—2 Kor. 1:8-11.
10 Ons almal moet elke dag vir ons broers bid. Party kom te staan voor die versoeking om te doen wat verkeerd is. Sommige broers se probleme is algemeen bekend. Ander s’n is nie, want hulle verduur dalk teenstand by die werk of in ’n verdeelde huisgesin (Matt. 10:35, 36; 1 Tess. 2:14). Ons is besorg oor broers in sulke situasies, want ons is ’n wêreldwye broederskap (1 Pet. 5:9). Party van ons werk hard in Jehovah se diens deur die leiding te neem in die predikingswerk en in die gemeentes. Ander moet oor die wêreldwye werk toesig hou. Almal het ons gebede nodig, waardeur ons ons liefde en opregte belangstelling toon, al is daar miskien niks anders wat ons persoonlik kan doen om hulle te help nie.—Ef. 1:16; 1 Tess. 1:2, 3; 5:25.
11 Daar is gedurende hierdie laaste dae baie beroering op die aarde, en daarom moet Jehovah se volk bereid wees om mekaar te help. Soms is daar rampe, soos aardbewings en oorstromings, wat vereis dat grootskaalse noodlenigingspogings en materiële hulp georganiseer word. Die eerste-eeuse Christene het ’n goeie voorbeeld hierin gestel. Die dissipels in Antiogië het Jesus se raad gevolg en was bly om materiële gawes aan die broers in Judea te stuur (Hand. 11:27-30; 20:35). Later het die apostel Paulus die Korintiërs aangespoor om met die noodleniging te help. Hierdie noodleniging is op ’n ordelike manier gedoen (2 Kor. 9:1-15). Wanneer ons broers vandag in moeilike omstandighede verkeer en materiële bystand nodig het, reageer die organisasie en individuele Christene vinnig en voorsien hulle wat nodig is.
12 Ons verenigde, wêreldwye broederskap is georganiseer om Jehovah se wil te doen. Vandag is dit sy wil dat die goeie nuus van die Koninkryk in die hele aarde as ’n getuienis vir al die nasies verkondig word (Matt. 24:14). Terwyl ons hierdie werk doen, is dit Jehovah se wil dat ons ons in ooreenstemming met sy hoë sedelike standaarde gedra (1 Pet. 1:14-16). Ons moet bereid wees om onderdanig aan mekaar te wees en om ons in te span om die goeie nuus te bevorder (Ef. 5:21). Dit is nou meer as ooit tevore die tyd om God se Koninkryk eerste in ons lewe te stel en nie ons eie belange na te jaag nie (Matt. 6:33). As ons dit in gedagte hou terwyl ons ter wille van die goeie nuus saam werk, verskaf dit ons nou vreugde en bevrediging en sal dit tot ewige seëninge lei.
13 As Jehovah se Getuies is ons uniek, afgeskeie van die res van die mensdom as ’n rein volk, ywerig in die diens van ons God (Tit. 2:14). Ons aanbidding van Jehovah maak ons anders. Ons werk nie net skouer aan skouer saam met ons broers regoor die wêreld nie, maar ons praat die een taal van waarheid en tree op in ooreenstemming daarmee. Jehovah het dit deur sy profeet Sefanja voorspel: “Ek [sal] volke tot ’n suiwer taal laat oorgaan, sodat hulle almal die naam van Jehovah sal aanroep, om hom skouer aan skouer te dien.”—Sef. 3:9.
14 Jehovah het Sefanja geïnspireer om ook die wêreldwye broederskap te beskryf wat vandag ’n werklikheid geword het: “Die oorblywendes van Israel sal geen onreg doen of leuen spreek nie, en ook sal daar in hulle mond geen bedrieglike tong gevind word nie; want hulle sal wei en uitgestrek lê, en daar sal niemand wees wat hulle laat bewe nie” (Sef. 3:13). Omdat ons ’n begrip van Jehovah se Woord van waarheid verkry het, ons denke vernuwe het en ons lewenswyse in ooreenstemming met Jehovah se standaarde gebring het, kan ons in eenheid werk. Ons bereik dinge wat onmoontlik lyk in die oë van diegene wat sake uit ’n menslike standpunt beskou. Ja, ons is werklik ’n unieke volk, God se volk, wat hom oor die hele aarde vereer.—Miga 2:12.